تورخم کې د افغانی سرې میاشتې روغتیایی فعالیتونه لا هم دوام لری. نن سه شنبه د روان سپوږمیز کال د ربیع الثانی په ۲۳مه نېټه د افغانی سرې میاشتې ګرځنده روغتیایی ټیمونو له نن سهار څخه تر ماښام پورې ۶۵۹ تنه بېوزله او کډوال ناروغان په وړیا تداوی کړی دی. په پورته یاد رقم ناروغانو کې ۵۵ له پنځو کلنو کم عمره ماشومانې، ۶۳ له پنځو کلنو کم عمره ماشومان، ۱۹۵ له پنځو کلنو پورته ښځینه، ۲۸۹ له پنځو کلنو پورته نارینه، ۳۲ کسان پانسمان شوی او ۲۵ کسانو ته د روانی اړ خ مشورې ور کول شوی دی. د یادولو وړ ده، چې د افغانی سرې میاشتې ګرځنده روغتیایی ټیمونه له څو ورځو را هیسې د کډوالو پنډغالی ته رسیدلی او هلته یې تر نن ورځې پورې نږدې شپږ زره بېوزله را ستنېدونکو کډوالو ته په وړیا روغتیایی خدمات وړاندې کړی دی.